કૃષિવિકાસને ખાતર, સિંચાઈ, જંતુનાશક દવાઓ, બિયારણો, ઉત્પાદનની વેચાણ વ્યવસ્થા, જમીન સંદર્ભિત કાયદાઓ, કૃષિનું પરંપરાગત અને આધુનિક જ્ઞાન તથા ટેક્નોલોજી, યોગ્ય સમયે શ્રમના પુરવઠાની ઉપલબ્ધિ તથા કુદરતી વાતાવરણ જેવી અનેકવિધ બાબતો અસર કરે છે. ગુજરાત સરકારે પણ વિવિધ પ્રકારની જળસંગ્રહ સુવિધાઓ તથા ઊર્જા સંબંધિત માળખાનો સતત વિસ્તાર કરી, જમીન સંદર્ભિત વહીવટી માળખામાં સુધારા કરી, ધિરાણ સંબંધી યોજનાઓ સરળ બનાવી કૃષિ રથ તથા કૃષિ સંબંધી વિવિધ સેમિનારોનું આયોજન કરી તથા કૃષિ અને પશુપાલન સંબંધી વિવિધ યોજનાઓનો અમલ કરી કૃષિ તથા તેને સંલગ્ન પશુપાલન વ્યવસાય વિકાસ માટે સઘન પ્રયાસો કર્યા છે. આ બાબતોને ધ્યાનમાં લેતાં સહજ રીતે પ્રશ્ર્ન થાય કે છેલ્લાં વર્ષોમાં ગુજરાતનો કૃષિવિકાસ કેવો છે ? તેમાં કેવા ફેરફાર આવ્યા છે ?, કૃષિ ઉત્પાદન, ઉત્પાદકતા અને વાવેતર સંદર્ભિત સ્થિતિ કેવી છે ?, કૃષિ સાથે ગાઢ રીતે સંકળાયેલ ધ્યાનમાં લઈ કૃષિ ક્ષેત્રે વાવેતર વિસ્તાર વિવિધ પાકોમાં ઉત્પાદન અને ઉત્પાદકતા, દૂધ ઉત્પાદન સંદર્ભિત સ્થિતિ, સિંચાઈ, ખાતરો, બિયારણો અને જંતુનાશકોના વપરાશની સ્થિતિ તથા કૃષિવિકાસ દરની સ્થિતિ ચકાસવા પ્રયાસ કરાયો છે.